**STTK: LAINEN Tiedätkö mistä olet päättämässä aluevaaleissa?**

Aluevaalit koskevat meitä kaikkia, jokaista kymenlaaksolaista ja jokaista eteläkarjalaista sekä meidän hyvinvointiamme. Aluevaaleissa päätetään siitä, miten terveydenhuolto, sosiaalihuolto sekä pelastustoiminta järjestetään tulevaisuudessa.

Kyse on merkittävästä muutoksesta ja henkilöstö on otettava mukaan uudistuksen valmisteluun ja toteuttamiseen. Sttk:n tavoitteena on riittävä henkilöstömäärä, inhimillisemmät työolosuhteet ja työnjaon uudistaminen niin että palvelut ovat laadukkaita.

Käytännössä on kuitenkin kyse siitä, että mistä saat jatkossa kaikki sosiaali- ja terveyspalvelusi, ovatko palvelut omassa kunnassasi vai naapurikunnassa. Uudistuksen tavoitteena on tarjota kaikille samanlaiset laadukkaat palvelut ja sinua hoitava ammattitaitoinen terveyden- ja sosiaalihuollon ammattilainen.

Päätät siitä toimivatko sosiaali- ja terveyspalvelut niin, että käyt vastaanotolla vai hoidatko asiasi kotikoneelta silloin kun sinulle parhaiten käy. Digitalisaatio ja etäpalvelut ovat tulleet voimakkaasti esille, mutta jokaiselle pitäisi kuitenkin antaa mahdollisuus käydä ammattilaisen vastaanotolla. Kaikkea ei kuitenkaan voi hoitaa etänä. Tavoitteena on se, että sosiaali- ja terveyspalvelut ovat helposti saatavilla sillä tapaa kuin itse haluat.

Jatkossa myös pelastustoimi liittyy sosiaali- ja terveydenhuollon piiriin. Tavoitteena on turvata riittävä palveluverkosto pelastustoimelle. Käytännössä se tarkoittaa sitä, että missä sijaitsee lähin paloasema.

Ja sinä päätät, kuka on päättämässä siitä, millaista hoitoa sinä saat sosiaali- ja terveyspalveluissa Kymenlaaksossa ja Etelä-Karjalassa 1.1.2023 alkaen.

*Tähän asti kunnat ovat vastanneet sosiaalihuollon, terveydenhuollon ja pelastustoiminnan palveluista. Jatkossa niistä vastaavat hyvinvointialueet. Aluevaaleissa valitaan edustajat aluevaltuustoihin. Aluevaltuusto tekee päätökset hyvinvointialueella. Kun äänestät aluevaaleissa, vaikutat yhteisiin asioihin!*

Graphical user interface

Description automatically generated with medium confidence

1. *Rahoitus pohjoismaiselle tasolle*
2. *Jatkuva vaikutusarviointi osaksi palveluiden kehittämistä*
3. *Kannusteet hyvinvoinnin ja terveyden edistämiseen*
4. *Henkilöstö mukaan toteutukseen*
5. *Alueiden yhdenvertaisuuden kehittäminen*
6. *Maakuntavero käyttöön pitkällä aikavälillä*

Yllä näet STTK:n rakennusohjeiden otsikot hyvin toimiville hyvinvointialueille.

Lisää voit lukea osoitteesta: https://www.sttk.fi/aluevaalit/

Me puhumme mieluiten sosiaali- ja terveysvaaleista tai hyvinvointivaaleista, koska niistä on nyt kyse.

Kannattaa äänestää, Sinä Päätät!

Ja vielä muistutuksena, vaalipäivähän on 23.1.2022